Иван Вазов
На кръста!

chitanka.info

На старите столетья кръвнините,

на Ксеркса, Александра, Цезаря войните,

на Тамерлана и Атила — бойните полета —

и Бонапартовата епопея страшна,

какво са пред великата война сегашна?

Пред грозните й кланета?

Какво е слабият ветрец пред урагана?

И езерото набърчено пред океана?

И плява пламнала пред пламъка на ада?

Де Омирът за таз ужасна Илиада?!

Война по суша, по море и под морето,

война във въздуха, в мъглите и в небето!

На Злото гения стигнал на Хималая ръста!

Ах, оня, що изрекъл бе: „Мир вам! Любете! Добри бъдете!“ —

човечеството пак го прикова на кръста.

Февруари 1916 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.